- तुम हमें बताओगी हमें क्यों… - तुम बाहर जा रहे हो।
मुझे तुम लोगों को भोर के समय बाहर भेजना है।
क्या करने के लिए?
- हमें दूसरे साइलो में जाना है। - हाँ।
मैंने कमील से कहा है कि मुझे बच्चों को वापस लाने के लिए तुम लोगों को वहाँ भेजना है पर मैं…
पर वास्तव में तुम चाहती हो कि हम पता करें कि ज़हर कहाँ से आ रहा है।
- बिल्कुल सही। - यह कोई मज़ाक हो रहा है क्या?
देखो, मैं अकेला जा सकता हूँ।
- नहीं, मुझे इस काम के लिए दो लोग चाहिए। - रुको, मैं अंदाज़ा लगाता हूँ।
- दो इसलिए चाहिए कि कहीं अगर एक मारा जाए। - हाँ, कहीं एक मारा जाए।
- वाह। - कैनेडी, मुझे तुम्हारा समझ नहीं आ रहा।
तुम तीन महीने तक चिल्लाते रहे, "हमें बाहर जाने दो।"
और अब तुम बाहर नहीं जाना चाहते?
नहीं, नहीं। मैं बाहर जाना चाहता हूँ। मुझे बस बाकी सब चीज़ों की परवाह नहीं है।
एक सवाल है। अगर मैं इस लूकी को सुरक्षित 17 तक पहुँचा दूँ, तो क्या उसके बाद जो चाहूँ कर सकता हूँ?
और तुम क्या चाहते हो?
मैं चाहता हूँ मैं कहीं भी जाऊँ, बस वह ज़मीन में कोई और गड्ढा न हो।
ठीक है, हाँ।
तुम लूकस को 17 तक पहुँचा दो, उसके बाद जो चाहो, करो। मुझे कोई फ़र्क नहीं पड़ता।
बढ़िया है। चलो सूट पहनें।
निकास
ठीक है, इन्हें छुपा कर रखो।
अब तुम जाकर डैनी ब्लाय से मिलो।
मैं चाहती हूँ कि वह कैफ़ेटेरिया की स्क्रीनें बंद कर दे। ठीक है?
- ठीक है। - ठीक है।
मैं अभी आती हूँ।
- हैलो। - हैलो।
क्या हुआ?
मैं जल शोधन संयंत्र में गया था।
वहाँ बाहर गार्ड खड़े हैं,
जिसका मतलब है कि दवाइयाँ पानी में मिलाई जा चुकी हैं।
उनका असर कितनी देर में होगा?
बर्नार्ड के अनुसार, तुरंत।
दूध, जूस, वाइन वगैरह जो मरज़ी पीना शुरू कर दो, सिवाय उसके जो नल से निकलता है।
तुम्हें जो भी करना है, तुरंत करो।
मेरा पीछा किया जा रहा है।
मेरे पीछे आदमी लगे हैं और कैमरे से भी नज़र रखी जा रही है।
तो,
अब हम इसके बाद किसी तरह भी संपर्क नहीं कर सकते।
सुनो, रॉबर्ट।
ध्यान रखना।
तुम दोनों यहाँ क्या कर रहे हो?
हम डैनी के साथ थे जब डिप्टी का संदेश आया।
क्या हो रहा है?
मैं बाहर जा रहा हूँ।
हम बाहर जा रहे हैं।
- अरे, हाँ। हम बाहर जा रहे हैं। - क्या, क्यों?
दरअसल, जब जूलिएट बाहर गई थी, वह किसी और साइलो में गई थी।
वे यह जानते हैं।
हेल्मेट में जो नंबर थे। वह 17 नंबर साइलो में गई थी।
हाँ, और 17 में लगभग सब लोग मर चुके थे सिवाय कुछ बच्चों के
और जूलिएट ने वादा किया था कि वह उन्हें वापस ले आएगी।
हाँ।
तुम अभी भी बाहर जाना चाहते हो?
हाँ।
शायद तुम अब नहीं जाना चाहती, कैट, पर…
पर डैनी और मैंने वह सफ़ाई करने वाला वीडियो देखा था।
शायद वह उसके हेल्मेट के काँच में कुछ हो।
नहीं।
तुमने कहा था कि उसकी संभावना है।
मुझे नहीं पता कि बाहर अच्छा है या बुरा है।
मैं किसी को जानता हूँ जिसे ख़ुशी होगी कि तुम्हें बाहर जाने का मौक़ा मिल रहा है।
हाँ।
तुम लोग कभी कैनेडी की पत्नी से मिले हो?
क्या लगता है अगर वह होती तो क्या कहती?
वह उस तरह की बातें कुछ जाम पीने के बाद ही करती।
डॉरिस सीधे तौर पर नहीं कहती कि वह बाहर जाना चाहती है।
- वह उससे कहीं ज़्यादा होशियार थी। - वह सबसे ज़्यादा होशियार है।
वह कहती थी कि अगर उसने कभी किसी की जान ली…
- तो वह शायद यह होगा। - शायद।
और अगर वह कभी पकड़ी जाती…
वह साफ़ बचकर निकल जाती।
वह कहती थी कि अगर उसे कभी सफ़ाई करने बाहर भेजा गया तो वह गाती हुई बाहर जाएगी,
आज़ाद होकर, बाहर जाकर ख़ुश होगी।
फिर चाहे वह कमबख़्त केवल एक ही मिनट के लिए हो।
कमबख़्त एक मिनट के लिए।
सूट के तकनीशियन तैयार हैं।
चलो यह करें।
मुझे पता है मैंने कहा था तुम्हारे पास भोर तक का समय है,
पर तुम्हें अभी जाना होगा। चलो, जल्दी करो।
वह बंद हो गया है।
ठीक है। हम पूरा समय रेडियो चालू रखेंगे।
तुम मुझे अपने हेल्मेट में से सुनोगे और मैं तुम्हें रेडियो पर सुनूँगी,
पर हमेशा कोड में बात करना याद रखना।
क्या तुम मेरी आवाज़ सुन पाओगी?
आशा है नहीं सुन पाऊँगी।
- क्या? - तो, मैं कौन हूँ?
तुम डिस्पैच हो। मैं डिप्टी टर्ली हूँ।
- यह क्रेन है। - हाँ।
मुझे यह बिल्कुल याद नहीं रहेगा।
- क्या मेरा नाम कैल्सो की जगह कुछ और हो सकता है? - अरे, पैट्रिक। सुनो।
शांत रहो। हमारे पास इस सबके लिए समय नहीं है, ठीक है?
वॉक केवल लूकस से बात करेंगी। तुम उसे 17 तक पहुँचाओगे।
बस। ठीक है?
उसे कुछ नहीं होगा।
डिस्पैच, डिप्टी टर्ली के लिए। तुम्हें कैसा सुनाई दे रहा है?
वह…
हालात…
जैसा सोचा था उससे कहीं ज़्यादा बड़े हैं।
यहाँ कुछ नहीं है।
बिल्कुल कुछ नहीं है।
यहाँ बिल्कुल कुछ नहीं है!
ए!
वह सब क्या है?
डिप्टी टर्ली बोल रहा हूँ।
हम अगले तल पर पहुँच रहे हैं।
डिस्पैच।
हमें वह नुकसान दिखाई दे रहा है।
हमने जितना सोचा था, यह उससे कहीं ज़्यादा बद्तर है।
पर हम जाँच करेंगे।
ठीक है।
- तुम्हें वह सुनाई दे रहा है? - क्या?
तुम्हें वह सुनाई दे रहा है?
अरे, डिस्पैच। हमें एक भिनभिनाने की आवाज़ आ रही है।
तुम्हें वह सुनाई दे रही है?
सत्यानाश। भागो! भागो!
डिप्टी टर्ली, डिस्पैच बोल रही हूँ। अगर तुम्हें सुनाई दे रहा है, तो जवाब दो।
डिप्टी कैल्सो, अगर तुम्हें सुनाई दे रहा है, तो जवाब दो।
क्या हुआ?
आवाज़ तो… बंदूकों की लग रही थी।
- वहाँ बाहर बंदूकें हैं? - नहीं।
उनसे फिर से रेडियो पर संपर्क करो।
लाइन पर कोई स्टैटिक की आवाज़ नहीं है। यह बस…
ठीक है।
कुछ समझ नहीं आ रहा। डैनी, क्या तुम स्क्रीन वापस चालू कर दोगे?
पता नहीं। क्यों ना तुम वर्कशॉप में चली जाओ
और मैं बाद में आकर तुम्हें मिल लूँगी अगर मैं आ पाई?
- तुम कहाँ जाओगी? - पता नहीं,
पर अगर मैं भागी, तो वह मुझे गिरफ़्तार कर लेगी। तो मुझे रहना होगा।
तो अगर… जब वह यहाँ आएगी,
सैंडी, क्या तुम कह दोगी कि मैं वापस घर चली गई हूँ?
जैरी, क्या कॉम्बीनेशन वही है?
लूकस काएल और पैट्रिक कैनेडी को बेअसर कर दिया गया है।
क्या हुआ?
तुमने निकोल्स का बिना कटा सफ़ाई करने वाला वीडियो देखा था।
तुम्हें क्या दिखाई दिया था?
लाशें।
जो एक पूरे साइलो के लोगों के बराबर लग रही थीं।
और उससे क्या पता चलता है?
वे एक सुरक्षा प्रणाली को लागू होने से रोक पाए थे।
कम से कम कुछ समय के लिए।
"कुछ समय के लिए" सबसे महत्वपूर्ण शब्द हैं।
यह जानना ज़रूरी है, तुम्हारे साइलो की ख़ातिर,
कि सुरक्षा प्रणाली को दरअसल रोका नहीं जा सकता।
वीडियो में जो तुमने देखा, उसे इस बात का सबूत मान लो।
पर वह…
तुम्हें लगता है कि निकोल्स वह करना चाहती है?
सुरक्षा प्रणाली को बंद करना?
उससे बात करो।
यह पक्का करने की कोशिश करो कि क्या यह डर सही है।
और अगर सही हुआ तो?
हमने तय किया था कि वे भोर के समय जाएँगे।
हाँ, कैनेडी बहुत बेचैन हो रहा था तो मुझे उसे जल्दी भेजना पड़ा।
ठीक है।
ख़ैर, तुम्हें बताते हुए मुझे अफ़सोस हो रहा है पर वे साइलो 17 तक नहीं पहुँच पाए।
क्या कोई और कारण भी है कि तुम हमारे साइलो से लोगों को 17 में भेजना चाहती थी?
नहीं।
उन बच्चों ने मेरी जान बचाई थी और मैं उन्हें यहाँ वापस लाना चाहती थी, इसलिए।
- उससे ज़्यादा ज़रूरी कुछ नहीं था? - नहीं।
बच्चों की ज़िंदगियाँ बचाने से ज़्यादा ज़रूरी क्या हो सकता है, कमील?
तुम्हें पता है कि साइलो 17 में क्या हुआ था?
नहीं, क्या तुम्हें पता है?
कोई अंदाज़ा नहीं है। तभी मैंने पूछा है।
वहाँ बाहर हुआ क्या?
लूकस और कैनेडी को।
लगता है, सूट में कुछ गड़बड़ हो गई।
- सूट में कुछ गड़बड़? - हाँ।
जल्दबाजी करने का यही नतीजा होता है।
हाँ।
हमें उन्हें और समय देना चाहिए था ताकि सूटों को बुलेटप्रूफ़ बनाया जा सके।
ह्यु हावी की पुस्तक शृंखला साइलो पर आधारित
साइलो
शार्लट?
क्या हो रहा है? तुम यहाँ क्या कर रही हो?
अरे।
- यह तुम्हें नहीं बता सकती। - मैंने तुमसे नहीं पूछा था, है ना?
बेशक।
तुम ठीक हो?
मैं ठीक हूँ, हाँ।
तुम्हें पता है मैं कौन हूँ?
बेशक मुझे पता है, डैनियल।
पर मैं तब तक कुछ और नहीं कह सकती जब तक तुम ऐना का कहा नहीं करते।
तुम दोनों ज़रा मेरे साथ
- इन दरवाज़ों से अंदर चलोगे? - ठीक है। हम अभी जो सवारी करके आए हैं,
- उसके बाद हम किसी के साथ कहीं नहीं जाएँगे। - क्या है इन दरवाज़ों के पीछे?
वक़ील। ग़ैर-प्रकटीकरण समझौतों के साथ ढेर सारे वक़ील।
जब तुम उन पर हस्ताक्षर कर दोगे, तो हम विमान पर सवार होंगे
और कल इस समय तक तुम्हें सब कुछ पता चल जाएगा।
पर जब तक हम न कहें, तुम इस बारे में
किसी को कुछ बता नहीं पाओगे।
क्या, तुम…
तुम मुझ पर मुक़दमा करोगी? क्योंकि मेरे बैंक में मेरे पास 700 डॉलर हैं।
गिटमो। वहाँ बैठे आधे वक़ील सरकारी वक़ील हैं,
जिसका मतलब है कि वे तुम्हें कमबख़्त असली गुआन्टान्मो में भेज सकते हैं।
और मैं मज़ाक नहीं कर रहा।
मैं वहाँ जा चुका हूँ।
वह दरअसल काफ़ी सुंदर है। मैं उसे ख़रीदने के बारे में सोच रहा हूँ।
वह द्वीप। वह पूरा द्वीप, सिर्फ़ बेस नहीं।
तो…
मैं पेयर स्टेन्सन हूँ।
हम जानते हैं तुम कौन हो।
मैं जानता हूँ। मैं बस तहज़ीब से पेश आ रहा था। मेरी सोशल मीडिया टीम कहती है मुझे यह करना चाहिए।
तुम वह पत्रकार हो, है ना?
मुझे बताया गया है कि तुम्हें बहुत से सवाल पूछने हैं,
पर फिलहाल, मुझे तुमसे एक सवाल पूछना है।
तुम क्या ज़्यादा पसंद करोगी,
ग़ैर-प्रकटीकरण पर हस्ताक्षर न करना और बिना कुछ जाने यहाँ से किसी घटिया किराए की
मिनीवैन में निकल जाना,
या कुछेक बार अपना नाम लिखना
और दुनिया का सबसे महत्वपूर्ण राज़ जान जाना?
अगर उससे कुछ फ़र्क पड़े तो मैं साथ में 1,00,000 डॉलर भी दे दूँगा।
एक लाख़ डॉलर। बहुत ख़ूब।
ग्रह का सबसे अमीर आदमी
और तुम 1,00,000 डॉलर में हमें दुनिया का सबसे बड़ा राज़ बता दोगे?
अच्छा, ठीक है। दोनों को दस-दस लाख।
- हे भग… तुम सबको नहीं ख़रीद सकते। - पर केवल हस्ताक्षर करने पर।
- हस्ताक्षर नहीं किए तो कुछ नहीं मिलेगा। - मुझे नहीं पता यहाँ क्या हो रहा है।
मुझे बस यह जानना है कि मेरी बहन को कमबख़्त क्या हुआ था।
तुमने हस्ताक्षर किए हैं?
मैंने कर दिए हैं क्योंकि मैं भी जानना चाहती हूँ कि मुझे कमबख़्त क्या हुआ था।
हाँ।
तो कांग्रेसमैन की हाँ है। तुम क्या कहती हो, पत्रकार?
कितने समय बाद मैं, यह जो भी है, इसके बारे में लिख सकती हूँ?
पाँच साल से ज़्यादा नहीं। आशा है कम ही होगा।
और उस समय मैं नाटकीय नहीं हो रही थी।
यह सच में दुनिया को बचाने के बारे में है।
ज़रूर।
चलो, चलकर दुनिया को बचाएँ।
एड हारवुड।
क्या चल रहा है?
हमें तुमसे बात करनी है, अकेले में।
हमें लगता है ओर्ला कैंट की हत्या की गई थी और फिर उसकी लाश ले जाई गई थी।
पर हमें यह नहीं पता कि उसकी लाश यहाँ कैसे पहुँची।
लगता है तुमने जो कहा था कि कैमरे बंद किए जा रहे हैं, उन्हें बंद नहीं किया गया।
नहीं तो तुम्हें इतना यक़ीन कैसे होता कि वह ख़ुद ही सीढ़ियाँ चढ़कर नहीं आई है?
क्या तुम्हें कुछ पता है कि कैसे…
कैसे बिना कैमरों की नज़र में आए किसी लाश को एक जगह से दूसरी जगह ले जाया जा सकता है?
मुझे नहीं पता।
बशर्ते…
हाँ, मिड्स में एक आदमी था।
वह बच्चों के लिए एक छोटा सा तमाशा पेश करता था।
वह किसी चीज़ को ग़ायब करता था और फिर पूफ़, उसे फिर से प्रकट कर देता था।
उसे जादू कहता था।
शायद वही हुआ हो। जादू।
हमारा समय बरबाद हो रहा है। अगर तुम घर जाना चाहते…
देखो, शेरिफ़। तुम समझ नहीं रहे हो।
यहाँ ख़दानों में, हमारे पास शायद छः आदमी हैं, दो औरतें,
जिनकी इतनी आपराधिक मनोवृत्ति है कि उनके लिए यही इकलौती सही जगह है। ठीक है।
ज़्यादातर, केवल वही लोग हैं जिन्होंने कोई मूर्खता की,
उन्हें यहाँ भेज दिया गया और वे किसी पत्थर के गिरने से कुचलकर मारे गए।
या उन्हें चूहे मारने वाली गैस से मार दिया गया।
अब, वह आदमी जो जादू किया करता था, कुछ बच्चों के लिए एक अंडा ग़ायब कर देता था,
उसे जूडिशल ने कहा कि जादू एक वैचारिक पुरावस्तु है।
वैचारिक कमबख़्त पुरावस्तु।
तो उन्होंने उसे यहाँ भेज दिया, कुछ करने के लिए नहीं,
केवल किसी विचार के लिए।
उन सुरंगों के अंदर क्या होता है, तुम…
उसके जैसे लोगों को सूली पर चढ़ाना ज़्यादा मानवीय होगा,
पर नहीं, उन्हें यहाँ भेज दिया जाता है।
जूडिशल के तुम्हारे प्यारे दोस्त उनमें से हर एक को यहाँ भेज देते हैं।
तो…
ज़ाहिर है तुम शेरिफ़ के तौर पर मेरा सम्मान नहीं करते।
बिल्कुल नहीं।
तुम जूलिएट का सम्मान करते हो?
कम से कम वह मैकेनिकल से आई थी और उसने ज़िंदगी में कुछ मेहनत की थी
पर शेरिफ़ के तौर पर? ना।
- होल्स्टन? - होल्स्टन? उसकी मैं इज़्ज़त करता था।
अगर वह किसी बेवकूफ़ को कोई बेवकूफ़ी करते हुए देख लेता था, तो कई बार नज़रअंदाज़ कर देता था।
वह इस चीज़ का ध्यान रखता था कि लोगों के परिवार हैं
और ख़दानों में कुछ समय बिताना उनका क्या हाल करेगा।
अच्छा है।
मुझे ख़ुशी है कि तुम उसकी इज़्ज़त करते थे क्योंकि उसकी नज़र में तुम एक घटिया अपराधी थे।
उसने तुम्हारे बारे में सात अलग-अलग जाँच-पड़ताल शुरू की थीं।
क्या वह उनमें से किसी में भी मुझे पकड़ पाया?
फिर तो इसका मतलब इतना घटिया अपराधी नहीं हूँ।
जिस दिन ओर्ला कैंट की लाश
तुम्हारी ख़दानों में मिली, उससे एक दिन पहले मैंने तुम्हें उससे बहस करते देखा था। तुम्हारी बेटी…
मेरी बेटी का आपूर्ति की अगली प्रमुख बनना तय था,
पर फिर ओर्ला कैंट ने उसकी नौकरी हथिया ली।
तो हाँ, मैं नाराज़ था।
ग्लैंडा के पास इस सबसे दूर ज़िंदगी बिताने का मौक़ा था।
पर क्योंकि इस कमबख़्त जगह में बहुत से लोग
लोगों के जन्म की जगह या उनका किसके साथ संबंध है,
उसके आधार पर उनके बारे में धारणाएँ बना लेते हैं,
मेरी बेटी से वह मौक़ा छीन लिया गया और ख़ूबसूरत मिस कैंट को दे दिया गया।
मैंने उसे खरी-खोटी सुना दी और बात ख़त्म हो गई।
तो, उस फ़ोल्डर में जो भी है, अगर तुम्हारे पास उससे ज़्यादा सबूत नहीं है,
तो मैं तुमसे कहना चाहूँगा कि कृपया दफ़ा हो जाओ।
ठीक है, तुम आ गई हो। आकर ज़रा यह देखो।
हमारे पास विद्रोह का बहुत सारा बारूद बचा हुआ है।
- हम काम का समय ख़त्म होने के बाद जूडिशल में टीम भेजें… - अच्छा।
…जिन्होंने जीडब्ल्यूपी की वर्दी पहनी हुई हों
और हम दीवार के साथ-साथ बारूद बिखरा दें ताकि धमाके से दीवार के साथ
उसके पीछे की पाइपें भी उड़ जाएँ जिनमें ज़हर वाली पाइप भी शामिल होगी।
ठीक है, तो फिर सारा ज़हर बाहर निकल आएगा और फिर क्या? तुम बस कुछ ही पल ज़िंदा रहोगे?
- हम अपने जीडब्ल्यूपी के… - नहीं।
- …कवरऑल के नीचे सफ़ाई वाले सूट पहन लेंगे। - बस करो।
हम रख-रखाव वाले आदमी लगेंगे।
हमारे पास केवल छः सूट बचे हैं।
देखो, यह मुश्किल होगा, पर एक अच्छी टीम के साथ, मैं यह कर सकता हूँ।
हेल्मेट कैसे छुपाएँगे?
मैं उन्हें ढँक सकती हूँ।
तो हम हेल्मेट और बमों के साथ छः लोगों को जूडिशल में कैसे घुसाएँगे?
क्योंकि मुझे नहीं लगता कि केवल कवरऑल से बात बनेगी।
- क्या सिम्स हमें पास दिलवा सकता है? - पर ज़हरीली गैस का क्या?
हो सकता है उस गैस की कोई गंध न हो, उसका कोई रंग न हो, है ना?
ज़रूरी बात यह है, जूल्स, कि नए सूटों से उन्हें एक घंटा मिल जाएगा।
हाँ, एक घंटे में बहुत लोग मर सकते हैं।
क्या तुमने यह सोचा? मतलब, कितने लोग मर सकते हैं?
यह इस पर निर्भर करता है कि पाइप बंद करने में कितना समय लगेगा,
और उससे ऊपर और नीचे के तलों पर कितने लोग हैं।
वे रिहायशी तल हैं। लोग उस समय घरों में सो रहे होंगे।
हमें कुछ अंदाज़ा दोगे?
कुछ भी हो सकता है, सौ से लेकर…
हज़ार भी हो सकते हैं।
हज़ार लोग। नहीं।
दस हज़ार से तो बेहतर है।
शायद हमें बस पानी पीकर यह सब कुछ भुला देना चाहिए।
- इस पर सबका वोट लें? - नहीं।
साइलो के लोगों ने वोट देकर ही जूलिएट को मेयर बनाया था।
मुझे सोचना है। मैं नहीं…
तुम लोग कोई ऐसी योजना नहीं सोच सकते जिससे हज़ारों लोगों की मौत न हो?
तुम ठीक हो?
मुझे कुछ करना है।
हमने सबसे नई यादों के साथ शुरू किया, नौसेना में जाना, मिशन के बारे में।
इरान के बारे में। मुझे लगा था वह उसे छोड़ने वाला था।
उसने कहा कि कुछ हिस्सा याद करना फ़ायदेमंद होगा,
वहाँ तक जहाँ मैं अपने विमान में बैठती हूँ…
पर बाकी सब यादें हम बंद करके रखेंगे। तो…
मुझे पता है मैं मिशन में गई थी। मुझे पता है वहाँ सब गड़बड़ हो गया।
मुझे तथ्य पता हैं पर यह ऐसे है जैसे यह सब किसी और के साथ हुआ था।
तुम्हें ठीक महसूस हो रहा है?
मैं पहले से बेहतर हूँ।
पता है, विक्टर ने सब याद दिलाने में मेरी मदद की है।
पर उसी ने ही तुम्हें भुलवाया भी था।
मैं थोड़ा सोने की कोशिश करती हूँ।
ज़रूर।
हाँ, वह मैं तुम्हें कहीं और बैठने के लिए कह रही थी। मुझे तुम्हारी सीट चाहिए।
ठीक है।
कैसी है वह?
उसने मुझसे थोड़ी टेढ़ी बात की, तो…
तो मतलब बेहतर है?
शायद।
मुझे पता था कि आज का दिन बुरा होगा।
मेरे पिता की मौत कैसे हुई?
और तुम्हें भी अभिवादन।
उनकी मौत कैसे हुई?
तुम ख़दानों में जा चुके हो ना?
हारवुड ने कहा कि वह एक ढहती हुई सुरंग की चपेट में आ गए थे।
- तो फिर यही हुआ होगा। - नहीं।
यह सब कहते हुए वह थोड़ा अटका था। बात कुछ और है।
कृपया बता दो।
क्या उनकी हत्या हुई थी?
नहीं।
वह मरे नहीं हैं।
ख़दानों में कोई दबा ज़रूर था पर वह तुम्हारे डैडी नहीं थे।
मैंने सुना था
कि तुम्हारे पिता ने हारवुड के लिए किसी चीज़ का डिज़ाइन बनाया था।
बदले में, ख़दानों में मरने वाला अगला व्यक्ति आधिकारिक तौर पर नहीं मरा।
और तुम्हारे पिता ने उसकी जगह ले ली।
जो आदमी मरा था, उसका क्या नाम था?
तुमने अगर हारवुड के काम में टाँग अड़ानी शुरू की,
तो किसी गहरे गड्ढे में ग़ायब हो सकते हो।
तुम्हें उसका नाम पता है?
तुम मुझसे मिलना चाहते थे?
तुम्हें पता है मिशन डायरी कहाँ है?
साफ़ है कि मैं अब कोई ख़तरा नहीं हूँ।
पुरानी आदतें जल्दी-जल्दी जाती नहीं हैं।
अगर तुम जानती हो वह कहाँ है और किसके पास है,
तो दोनों को यहाँ ले आओ।
मेहरबानी करके।
नींद नहीं आ रही?
डैनियल और मैं मिनीवैन में पीछे सो लिए थे जब तुम उसे चला रहे थे।
मिनीवैन मैं नहीं चला रहा था और मुझे पता है तुम लोग सोए नहीं थे।
वैन में रिकॉर्डिंग का उपकरण लगा हुआ था?
ठीक है।
मुझे नहीं पता था कि तुम्हारे उस "वॉशिंगटन पोस्ट" वाले लेख के साथ असल में क्या हुआ था।
तुम्हारे लिए अच्छा हुआ।
हाँ, ख़ैर, किसी को बताना मत।
ग़ैर-प्रकटीकरण में इस चीज़ से संबंधित हर किसी के बारे में सब कुछ शामिल है।
तुम्हारी क्या कहानी है?
तुम मेरे बारे में लेख लिखना चाहती हो?
यह बस मेरी आदत है। मुझे हर कोई दिलचस्प लगता है।
मैंने फ़ौज के ख़ुफ़िया विभाग में 20 साल ग़ुज़ारे।
वहाँ से निकल कर एक फ़र्म शुरू की जो बहुत सफल हुई।
पर फिर वह उतनी सफल नहीं रही।
ग़लती पूरी तरह से मेरी थी।
व्यक्तित्व की कुछ ख़राबियाँ थीं जिन पर मैंने ध्यान नहीं दिया था।
उसी दौरान मेरी सेनेटर से मुलाकात हुई।
वह कांग्रेस के लिए उनका पहला अभियान था।
मैं उनका ड्राइवर था।
और अब आप उनके वफ़ादार… क्या हैं?
मेरे काम की कोई पदवी नहीं है।
मैं बस सुनिश्चित करता हूँ कि सेनेटर और उनकी बेटी ठीक रहें।
इसका क्या मतलब है?
इसका मतलब बहुत कुछ है।
तुम यहाँ बाहर क्या कर रहे हो?
- तुम ठीक हो? - मैं यहाँ बाहर हूँ क्योंकि हमसे कोई मिलने आया है।
उसे जीवन में एक अनुभव हुआ है जो तुम्हारे अनुभव जैसा ही है।
क्या मतलब है तुम्हारा? कमील ने उसे भी दवाइयाँ दी थीं?
कमील ने नहीं दी थीं।
रॉबर्ट और मैंने…
हमने उसे दवाइयाँ देनी बंद कर दी थीं
ताकि वह तुम्हारी गोलियाँ बदलने में नर्स की मदद कर पाए,
क्योंकि केवल वही है…
जो सच में समझ सकती है कि तुम पर क्या ग़ुज़री है।
और मुझे लगता है कि हमारे सामने खड़े भविष्य के बारे में उसका एक अलग ही अनूठा नज़रिया है।
जूलिएट निकोल्स।
ग्लोरिया हिल्डेब्रान्ड्ट।
अगर मैं तुम्हें याद नहीं हूँ तो कोई बात नहीं।
इन्होंने इतने लंबे समय तक मुझे वे दवाइयाँ दी थीं
कि मुझे लगता था मैं शायद कभी भी किसी को भी पहचान नहीं पाऊँगी।
मैंने श्रीमती हिल्डेब्रान्ड्ट को यहाँ बुलाया है क्योंकि हमें याददाश्त के बारे में बात करनी होगी।
और उस चीज़ के लिए जो इन्होंने अपने हाथों में पकड़ी हुई है।
जब मैं आईटी का प्रमुख था,
रॉबर्ट और मैं उन पुरावस्तुओं का पता लगाते थे जो अफ़वाहों के अनुसार
नागरिकों के फ़्लेमकीपर्स नामक एक गुप्त दल के लिए पवित्र थे।
जॉर्ज की माँ हममें से एक थीं।
इन लोगों को ख़तरा माना जाता था क्योंकि यह पुराने समय की जानकारी ढूँढा करते थे।
और भविष्य में रहने लायक़ बाहरी दुनिया के बारे में आशा जाग्रत करना चाहते थे।
हम केवल सच जानना चाहते थे, तुम्हारी तरह।
जो दो चीज़ें हम सबसे ज़्यादा ढूँढ रहे थे,
वे दोनों एक ख़ास दौर के जीवन के बारे में दस्तावेज़ थे।
एक जिल्द वाली कापी
जिसे आईटी के सभी पिछले प्रमुख 300 साल से ढूँढ रहे थे।
वह कभी नहीं मिली।
दूसरी चीज़ मेरा एक जुनून था।
मिशन डायरी।
कौन सा मिशन?
मिशन उसका नाम था। वह एक पोर्टर था जो 140 साल पहले रहता था।
और उस बड़े विद्रोह के समय,
वही वह बारूद लेकर गया था जिसकी मदद से सीढ़ियों को उड़ाया गया था।
वह करने वाले तुम्हारे दोस्त सबसे पहले नहीं थे।
श्रीमती हिल्डेब्रान्ड्ट, क्या आप अंत के क़रीब से पढ़कर सुनाएँगी?
"मेरी गर्दन पर एक दाग़ है और मेरे पेट पर एक घाव का निशान है
और मुझे नहीं पता वे वहाँ कैसे आए।
मुझे लगता है पहले मुझे पता था, शायद कल तक भी पता था
पर अब मुझे कल ही ठीक तरह याद नहीं है।
मुझे डर लग रहा है।
हम सब लोग कितना कुछ भूल चुके हैं।
डॉक्टर कहते रहते हैं कि यह एक वायरस है और जल्दी ही ख़त्म हो जाएगा,
पर यह ख़त्म नहीं हुआ है।
मुझे चीज़ें भूलती जा रही हैं।
और जो अब तक याद भी है, वह धुँधला सा हो गया है, जैसे कोई सपना होता है।
मुझे नहीं पता मैं ऐली के बिना क्या करूँगा। हम एक-दूसरे के साथ हैं।
पर जो लोग अकेले रहते हैं, मैंने सुना है उन लोगों ने खाना-पीना छोड़ दिया है।
और इतने लोगों ने सीढ़ियों से छलाँग लगा दी है कि उन्होंने नेट टाँगने शुरू कर दिए हैं।
क़सम से अगर मैं कभी ऐली को भूल गया, तो मैं भी उनके पीछे छलाँग लगा दूँगा।"
और यह उसकी आख़िरी प्रविष्टि है।
मुझे समझ आ रहा है तुम क्या कर रहे हो और…
हाँ। यह बहुत दुःखद है पर मैंने तुमसे कहा है,
मैं हज़ार लोगों की जान नहीं लूँगी।
उस समय के आईटी के प्रमुख, सैल्वडॉर क्विन ने
सुरक्षा प्रणाली लागू होने से बचाने के लिए पूरे साइलो को भूलने की दवाई देना चुना।
उसने लोगों की यादें मिटाने की ज़रूरत पर कभी सवाल नहीं उठाया, पर उसके लिए
चुकाई गई क़ीमत से भी उसने कभी इन्कार नहीं किया।
क्विन ने हिसाब लगाया था कि भूलने वाली दवाइयों से पैदा हुई दहशत और आत्मविस्मृति के कारण
दो हज़ार लोगों की मौत हो गई थी।
अगर तुमने कोई क़दम नहीं उठाया, तो उसकी क़ीमत यह होगी।
मैं जानता हूँ कि यह चयन करने की ज़िम्मेदारी तुम अपने ऊपर नहीं चाहती।
- मैं समझता हूँ। - वाक़ई?
पर यह निर्णय लेने का बोझ तुम्हारे कंधों पर ही है।
- तुम ठीक हो? - हाँ।
तुम यहाँ थोड़ी बेचैन लग रही हो।
अँ-हँ।
शायद तुम्हें उड़ना पसंद नहीं है।
सच में पसंद नहीं है।
जब तक विमान मैं ख़ुद न उड़ा रही होऊँ।
- तो हमेशा नियंत्रण अपने हाथ में चाहिए? - नहीं, ऐसा नहीं है।
मुझे बस चीज़ें ठीक तरीक़े से होना पसंद है।
- तुम्हारा क्या चल रहा है? तुम नहीं सोईं? - वह बस…
कल बहुत बड़ा दिन है।
हाँ। हम क्या देखने वाले हैं?
किसी जादू के शो में तुम्हारा बहुत बुरा हाल होगा।
तुम यही कहती रहोगी, "यह सब नाटकबाज़ी बंद करो।"
हाँ, सीधे बस खरगोश निकालो।
तुम्हें कुछ चाहिए?
- नहीं। - ठीक है।
पर तुम मेरे पैर मल सकती हो।
- वह पहले जो कुछ हुआ, उसके लिए माफ़ करना। - नहीं। हाँ।
मुझे लगा था तुम शार्लट के डॉक्टर हो।
- अब पता चला है तुम इस सब का हिस्सा हो। - नहीं, नहीं। मैं…
नहीं, मैं शार्लट का डॉक्टर ही हूँ। और मुझे ख़ास तौर पर उसके बचपन की यादें वापस लाने के लिए
अभी भी तुम्हारी मदद की ज़रूरत होगी…
अगर उसे हमेशा केवल पिछले दो हफ़्ते ही याद रहे तो?
नहीं, यह काम करेगा।
पर तुमने कहा था कि कोई गारंटी नहीं है।
मैंने कहा था, पर एक ही समय पर दो चीज़ें भी सही हो सकती हैं।
वह बहुत तेज़ी से ठीक हो रही है, सच में।
पता है, जब मैं लॉस ऐंजेलिस में रहता था,
मेरी बेटी, लूलू, सारा समय बस ग्रैंड कैन्यन की ही बातें करती रहती थी।
एक महीने तक हर रोज़ उसे जाकर देखने के लिए हमारी मिन्नतें करती रही।
आख़िरकार, उसकी माँ और मैंने हथियार डाल दिए।
एक शुक्रवार की शाम, काम के बाद, हम सड़क के रास्ते निकल पड़े…
मैं कोशिश कर रहा था कि सूर्योदय से पहले
साउथ रिम तक पहुँच जाऊँ।
मैं बस यही सोच रहा था कि लूलू को वह कितना अच्छा लगेगा।
हाँ।
मुझे इतना ज़ोर नहीं लगाना चाहिए था। मैं थका हुआ था।
और मेरी तरह केविन बिशप भी थका हुआ था।
और जब तक मैं उसके ट्रक को मध्य रेखा पार कर अपनी ओर आते देख पाता, तब तक बहुत देर हो गई थी।
डैनियल, मैं शार्लट पर जो भी तकनीक़ें इस्तेमाल कर रहा हूँ,
दवाइयाँ, थेरेपी,
यह सब मैंने 30 साल पहले अपने लिए बनाए थे क्योंकि मैं भूलना चाहता था।
- और मैं भूल गया, सब कुछ… - हाँ, पर तुम नहीं भूले। तुमने अभी तो मुझे सब बताया।
क्योंकि हमने समय रहते खोज लिया कि तुम चुन सकते हो…
चुन सकते हो कि तुम क्या याद रखना चाहते हो, क्या भुला देना चाहते हो।
ईएमटी की रिपोर्ट के अनुसार…
मौत के मुँह में जाते समय मेरी बेटी मेरी बाँहों में थी।
मैं वह याद नहीं करना चाहता था। और मुझे वह याद नहीं है।
यह काम करता है।
हम कहाँ हैं?
एटलांटा।
भूलना मत, एंथोनी को आज जैकेट पहननी है।
माँ, नहीं!
तुम्हारी पिछली बार की क्लास की तस्वीर में, तुम सब ने जैकेट पहनी हुई थी।
वह पाँच साल पुरानी बात है।
तुम बहुत स्मार्ट लग रहे थे।
आर्टिस्ट ने बहुत बढ़िया काम किया है।
- कमील। - क्या?
उसके साथ ज़बरदस्ती मत करो।
तो अब यह तुम्हारा फ़ैसला है?
मैं सोच रहा था यह उसका फ़ैसला है।
ठीक है।
जो मरज़ी करो।
तुम्हारी माँ अपनी चाबी भूल गई होंगी।
तुम यहाँ क्यों आई हो?
- मैंने निकोल्स से कहा था अब और संपर्क नहीं। - हाँ, उसने कहा यहाँ कोई कैमरा नहीं है।
हमें जूडिशल के लिए पास चाहिए।
किसलिए?
देखो, उसने बताया नहीं, पर वह मुझे सौ तल चढ़कर आने के लिए नहीं कहती
अगर उसे ये ज़रूरी नहीं चाहिए होते।
एंथोनी, योजना में थोड़ा सा बदलाव है।
तुम यह जैकेट लेकर जाओगे।
- डैडी, आपने अभी कहा था… - मैंने कहा बस ले जाओ।
अगर और कोई जैकेट नहीं पहनता, तो तुम्हें भी पहनने की ज़रूरत नहीं है।
तुम्हारी माँ को काम पर काफ़ी मुश्किलों का सामना करना पड़ रहा है और इससे उन्हें ख़ुशी होगी।
ठीक है?
मेरे पास यह तीन हैं।
माफ़ करना। सुनिए, मुझे एक स्कूल की जैकेट चाहिए।
ठीक है। किस नाप की?
मुझे पता नहीं…
वैसे, वह लगभग इतना लंबा है।
हमें देर हो जाएगी।
उसके लिए माफ़ करना। तुम चाहो तो जैकेट मैं उठा सकता हूँ।
हम वहाँ समय पर पहुँच जाएँगे, ठीक है?
- ज़रा सुनिए? - जी?
यह एंथोनी सिम्स के लिए है।
जज को अभी ध्यान आया कि उन्होंने आज सुबह उसे ग़लत जैकेट दे दी है।
मेरे ख़्याल से जो जैकेट एंथोनी के पास है, वह ठीक ही होगी।
वह उसकी पुरानी जैकेट है। उसके माप की नहीं है।
मुझे दूसरी वाली जैकेट दे देंगे?
जज चाहते हैं उसे रीसाइक्लिंग में दे दिया जाए।
एक सेकंड।
- ले आईं? - यह लो।
बढ़िया।
धन्यवाद।
ये काम कर जाएँगे?
- हाँ। - हाँ?
ये बढ़िया हैं।
तुम ठीक हो?
पता है पिछली बार कब मैं इतनी सीढ़ियाँ एक ही दिन में चढ़ी-उतरी थी?
कभी नहीं, मैंने यह कभी नहीं किया है।
- पहुँच गए। ठीक है। - ठीक है, उतरना है।
हेलिकॉप्टर?
हाँ, हमारे दौरे के अगले हिस्से में हमें धीरे और काफ़ी नीचे जाना होगा।
और हम कहाँ जा रहे हैं?
पास ही में मेरी एक ज़मीन है।
वह 3,00,000 एकड़ है। मतलब 400 वर्ग मील।
उसमें 42 अलग-अलग लोगों के फ़ार्म थे।
तुमने 42 जॉर्जिया के किसानों को उनकी ज़मीन देने के लिए मना लिया?
मैंने उन्हें इतनी धन-दौलत दी है
कि उनकी कई पुश्तें बैठकर खाएँगी।
मुझे पूछना पड़ेगा, वह जो अफ़वाह फैली हुई है?
मैं कोई रोबोट नहीं हूँ।
नहीं, वह दूसरी अफ़वाह।
- यूनिकॉर्न वाली। - वह वाली सच है।
मॉम, हम पीछे वाले में बैठेंगे, ठीक है?
- मुझे लगा वह मज़ाक था। - नहीं, हमारे पास उसका विज्ञान है।
हमने अपनी ख़ुद की जीन-एडिटिंग तकनीक विकसित की।
उससे "सीआरआईएसपीआर" यानि क्रिस्पर बच्चों का खेल लगता है।
हमने घोड़े, नारव्हॉल और गैंडे के डीएनए के साथ कुछ जादू किया।
वह काम भी कर जाता पर मैंने उसे बंद कर दिया।
तो जॉर्जिया की धरती पर यह रहस्यमयी जो-भी-यह-है,
यह कितनी आपके दिमाग़ की उपज थी और कितनी उसकी?
दिमाग़ तो उसी का चला है। मैं तो बस इसमें यक़ीन करके, मदद करने के लिए जो बन पड़े सो कर रही हूँ।
तो, आशा है, जब तुम्हें इसके बारे में और पता चल जाएगा, तुम्हें भी इस पर यक़ीन हो जाएगा।
चलो, चलें।
तुम्हारे दिमाग़ में अचानक बिजली कौंधी कि तुम्हें पागल वैज्ञानिक नहीं बनना चाहिए?
मेरी दुनिया के दसवें सबसे अमीर आदमी से बात हुई।
उसने मुझे एक बिलियन डॉलर की पेशकश दी अगर अपना यूनिकॉर्न बनाने के बाद,
मैं उसे उस यूनिकॉर्न का शिकार करके उसे मारने दूँगा।
कमबख़्त अरबपति।
वे सब बरबाद कर देते हैं!
हैलो।
तुम अपनी जैकेट ले गए थे?
डैडी ने मुझे ज़बरदस्ती डलवा दी।
कैसा रहा?
केवल मैं ही था जो जैकेट लेकर भी आया था।
क्या लगता है कैसा रहा होगा?
- तुम… - अरे…
- सुनो। - एंथोनी!
मैं उससे बात करता हूँ।
डिनर के बाद किसी काम में मुझे तुम्हारी मदद चाहिए।
मुझे जूडिशल एकांतवास में जाना है।
जिस नर्स ने ऐमरसन को सुई घोंपी थी, वह वहाँ है और मुझे उससे बात करनी है।
मैं चाहती हूँ गवाह के तौर पर तुम वहाँ रहो।
- ठीक है। - ठीक है।
और तुम्हारा धन्यवाद कि तुमने उसे जैकेट ले जाने के लिए मना लिया।
बेशक।
डॉनी को डिस्पैच से बात करनी है।
बोलो, डॉनी।
हम डिलीवरी करने के लिए निकल रहे हैं।
ठीक है।
हाँ। फिर से डॉनी बोल रहा हूँ।
यहाँ डिलीवरी के साथ थोड़ी समस्या हो गई है।
क्या समस्या है, डॉनी?
मैंने अभी दो बड़े कुत्तों को फ़्लैट में जाते देखा है।
मेरा मतलब, बहुत बड़े।
- इसका क्या मतलब है? - कुत्ते।
जूडिशल के गुँडों को लोग यही नहीं कहते?
- क्या? - क्या उसका मतलब है, सिम्स?
- उसकी पत्नी? - क्या? नहीं, नहीं। नहीं।
हम अब नहीं…
तुम्हें यक़ीन है तुम्हें कोई और मौक़ा मिल जाएगा?
बस…
बस जाओ।
ठीक है, डॉनी।
डिलीवरी के लिए आगे बढ़ो।
यह क्या है?
बॉस ने हमें बारी-बारी से हर तल के पंप की सर्विस करने के लिए कहा है।
- उसके लिए छः लोग चाहिए? - किसी और तल पर? नहीं।
पर जूडिशल के लिए हमें कहा गया है कि हम यह एक रात में ख़त्म करें।
ए।
हैलो।
हाँ। डॉनी, क्या हुआ?
यह साला डॉनी कौन है?
कौन बोल रहा है?
मैं डिप्टी कैल्सो बोल रहा हूँ।
- यहाँ 17 नंबर तल पर। - पैट्रिक।
कैल्सो, मैं डिप्टी… क्रेन बोल रही हूँ। कृपया आगे बोलो।
डिप… डिप्टी क्रेन, हाँ, ठीक है।
तो, हमें यहाँ थोड़ी समस्या हो गई थी पर बच्चे ठीक हैं।
डॉनी? डॉनी, तुम्हें मेरी आवाज़ सुनाई दे रही है? मैं डिस्पैच बोल रही हूँ।
तुम्हारी डिलीवरी की अब कोई ज़रूरत नहीं है। कृपया बेस पर वापस आ जाओ।
उफ़!
- यह डॉनी कौन है? - कैल्सो, ज़रा लाइन खाली छोड़ोगे?
कृपया चुप करो। डॉनी, तुमने वह सुना?
तुम्हें मेरी बात सुन रही है? तुम्हारी डिलीवरी की अब कोई ज़रूरत नहीं…
रुको!
कृपया बेस पर वापस आ जाओ।
- रुको! - रुको! रुको!
- रुको! - रुको!
डॉनी बोल रहा हूँ।
- हाँ। बोलो, डॉनी। - रद्द हो गया। बेस पर लौट रहे हैं।
हाँ।
मार्था, तुम्हारे पास पीने के लिए कुछ है?
मैं अच्छी चीज़ खोलती हूँ।
कैल्सो। कैल्सो, मैं क्रेन बोल रही हूँ।
तुम्हें मेरी आवाज़ सुनाई दे रही है?
कृपया मुझे बताओगे क्या हो रहा है?
कृपया कुछ बताओ। मेरे साथ क्या होने वाला है?
ऐमी, तुम अपना मुँह बंद रखो। ठीक है?
कमील, हम यहाँ क्यों आए हैं?
हम यहाँ क्यों आए हैं?
मुझे कोई जगह चाहिए थी जहाँ हमें कोई देख या सुन न सके
क्योंकि हमें बात करनी होगी।
- ठीक है। - ठीक है।
मैंने तुमसे बंद करने को कहा था, रॉबर्ट,
और तुमने बंद नहीं किया।
मुझे सच में समझ नहीं आ रहा कि तुम क्या कह रही हो।
तुमने हमारे बेटे का इस्तेमाल किया!
एंथोनी जो जैकेट घर लाया था?
वह उसकी नहीं थी।
हाँ।
अगर तुम भूलने वाली दवाइयाँ पानी में डालना बंद कर दो…
तुम क्या कर रहे हो?
- मैं तुमसे बस यही कह रहा हूँ, वह बंद कर दो। - तुम क्या कर रहे हो, रॉब?
- मुझे बताओ। बताओ तुम क्या कर रहे हो। - तुम्हें वह बंद करना होगा। बस, बंद कर दो।
- यह दवाई… - मुझे बताओ तुम क्या कर रहे हो!
क्या हम यह बात इसके सामने करने की बजाय कहीं और कर सकते हैं?
ऐमी? भाड़ में जाए ऐमी।
- नहीं! कृपया नहीं! - नहीं। नहीं!
- नहीं। कृपया, यह मत… कृपया नहीं! - मुझे सच बताओ।
मत करो।
जैसे कि तुमने यह सब नहीं किया है।
मैंने इससे कहीं बुरा किया है।
बेशक किया है।
चाहे तुम सही हो या… या मैं सही हूँ…
चाहे हमारे बेटे को मैं याद रहूँ या न रहूँ…
उसे इतना हक है कि उसके माता-पिता में से कम से कम एक तो ऐसा हो जिसने किसी की हत्या नहीं की है।
वह क्या है?
डैनियल जानता है।
वह एक ड्रिल है।
बहुत बड़ी ड्रिल है।
उप-शीर्षक अनुवादक : मृणाल